fi fi fi de fi fi fi fi nl en fi fi fi vo fi fi fi fi fi fi en fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi it fi en fi fi fi fi fi fi fi fi fi fi fi fi fi fi fi en ml fi fi fi fi en eo cs fi fi fi fi cs fi fi fi fi fi fi fi fi fi fi fi fi fr fi fi fi fi fi fi fi fi id de fi fi fi cs fi fi fi fi fi fi fi fi fi fi fi de fi fi fi fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi cs fi fi fi fi fi de fi fi fi fi cs fi fi fi fi cs fi fi fi
Ihan ensialkuun kuitenkin kitinää. Multa poistettiin hammas! Se oli pahasti tulehtunut ja sitä hoidettiin puoli vuotta, mutta se tulehdus vaan paheni ja oli jo vaarassa levitä leukaan, joten se oli pakko repiä irti. Nyt mulla on kipiä ja tympeän tuntoinen kolo suussa. Onneksi se on sentään ihan takana, niin sitä ei näe. Jouduin pitään myös loppuviikon sairaslomaa, koska...  kipiä! Periaatteessa voisin mennä jo tänään, mutta pitää mennä käymään toivottavasti tulevalla työharjoittelupaikalla. Ilmoitettiin _keskiviikkona_ koulupäivänä numero yksi, että harjoittelu alkaa maanantaina, repikää itellenne työt perjantaihin mennessä. Kiitti ope, noin 48 tuntia aikaa löytää töitä, heleppo homma.
Nyt siihen Englannin osuuteen ja mukavampiin tunnelmiin. Tosin se reissu ei alkanut kovin mahtavasti. Sairastun ja oksensin koko lähtöpäivän aamun ja vielä koneessakin matkalla Englantiin ja kulutin reissun aikana laskujeni mukaan noin 16 pakettia nenäliinoja. Lisäksi mun korvat lukkiutui niin pahasti, että en muutamaan päivään meinannut kuulla mitään. Lontoon metrossa mentiin niin syvälle, että ne aukesi vihdoin ja viimein. :D
Ensimmäiset kuvat ovat ensimmäiseltä päivältä, kun käytiin luonnontieteen museossa.
Käsityöihmiset ottakaapa oppia tästä nypäläyksestä.
Tätä ja seuraavia otuksia sai silittää
Ei mitään käryä mikä uo on, mutta se on hieno joten se piti  kuvata
Toisena päivänä lähdettiin sitten reissuun. Kaksi junaa, yksi bussi, kaksi ja puoli tuntia, 2 kilometriä kävelyä ja oltiin täällä:
Mutta sieltä pellolta löytyikin sitten
2 kilometriä tuohon suuntaan
Oli ihan uskomatonta nähdä se viimein ihan oikeasti. Siellä voi aistia sen historian ja mystiikan. Miettikää, nuo kivet ovat seisseet tuolla paikalla noin 4000 vuotta, eikä kukaan tiedä miksi ne rakennettiin. Ympäristö on täynnä hautoja ja merkkejä ja ojia, eikä kukaan ole selvittänyt kuka ne kaivoi ja miksi. Siellä on ollut tekeillä jotain mystiikkaan liittyvää jo ennen Stonehengeä, kaikki on rakennettu samaan paikkaan aina uusien ihmisten toimesta.
Stonehegngen jälkeen seikkailtiin siskon kanssa Salisburyssä, ennen kuin hypättiin takaisin junaan Oxfordiin. Oltiin hienosti katsottu millä junalla pitää mennä ja missä vaihtaa, mutta kumpikaan ei ollut tajunnut katsoa mihin junaan meidän pitää mennä, että päästään takaisin. Tiedettiin päätepysäkit yhteen suuntaan, mutta ei toiseen. Mä ymmärsin kartasta sen verran, että ensimmäinen juna oli Waterloohon menevä ja kiltti setä juna-asemalla vahvisti tämän epäilyksen. Toinen juna osattiin etsiä, kun hoksattiin kartasta, että Birminghamin juna pysähtyy Oxfordissa, joten hypättiin ensimmäiseen junaan joka oli matkalla siihen suuntaan.
Joku hieno tötterö, jota käytetään nykyään toripäivinä sateen sattuessa suojaamaan kauppiaiden sadetta kestämättömät jutut.
Seuraavat kuvat on sitten Oxfordista
Castle hill. Tuo mäki on joksus toiminut Oxfordin ja Oxford Castlen puolustuksena. Linnaan on päässyt sen kautta ja sen laella on seissyt sotilaita heittämässä keihäitä ja ties mitä vihollisten niskaan. Linnahan toimi vankilana vuoteen 1996 asti ja nykyään se on museo ja hotelli.
lähin seuraamaan tämmöstä miestä ympäri Oxfordia etsimässä kummituksia.
ovi, joka inspiroi C.S. Lweisia kirjoittamaan Narnian. Oven yläpuolella on fauneja ja keskellä leijona ja se näyttää vaatekaapin ovelta. Lisäksi muutaman metrin päässä oli samanlainen katulamppu, kuin Narniassa kasvaa vaatekaapin lähellä.
Tämä oli siis Bill Specter's Ghost Trail of Oxford. Käveltiin ympäri kaupunkia ja Spectre kertoi hirmuteoista joita niillä paikoilla on tehty ja kummitushavainnoista joita tehdään edelleen. Eräässä kaupassa edelleen kuulemma älillä haisee palanut puu (jos oikein muistan) ja valvontakamerat osoittaa eri suuntaan kuin illalla, mutta niissä ei kuitenkaan näy mitään.
Christ Chruch Collegella tuli mun ilmat.
Tää ja seuraavat kuvat on otettu yliopiston lehmäaitausta ja peltoa kiertävältä polulta otettu.
Ai te tuutte lähemmäs
No nyt on ainakin jo tarpeeksi lähellä. Älä pure mua.
Oxfordin kuuluisin yliopisto Christ Church College. Liisa ihmemaassa kirjoittaja Lewis Caroll työskenteli tuolla.
onkohan Suomessa yhtään yliopistoa, jonka pihalla on pelto ja lehmäaitaus? Siellä niitä traktorinmunia oli. :D
Oho. Päästiin jo Lontooseen.
Big Ben. Tai kuten se nykyään tunnetaan (Big Ben se on, väittäkööt britit mitä haluavat) Elizabet Tower.
Löydettiin the Shard. Ja Doctor Whon kuvauspaikka. Nyt siitä piti ottaa kuva, koska isä on naljaillut kohta kaksi vuotta, että miten sä ET voinu nähdä sitä taloa, sehän on Euroopan korkein rakennus! No ku en nähny nii en nähny. Vierestä oon kyllä kävelly, mutta kun katsoin just toiseen suuntaan. :D
Joku elämää suurempi installaatio keraamisista kukista The Tower of Londonin pihalla. Nuo on keraamisia kukkia, joita nuo ihmiset laittoi paikallee terälehti kerrallaan.
Tower Bridgehän se siinä.
Sama installaatio. Se kiertää koko linnan ja se linna on ISO.
Sherlock Holmes pubi! Tuon ohi oon kävellyt monesti, nyt pääsin sinne sisäänkin. Oli kiva paikka, suosittelen jos Lontooseen menette. Sieltä ois saanut ruokaakin, mutta oltiin just syöty niin käytiin vain juomassa tuolla jotain.
Taiteilijoiden, hihhuleiden ja hörhöjen kaupunginosa. I give you:  Camden Town. Ostin tuolta viidet polvi/reisisukat. Tuonne sais kyllä varata koko päivän. Siellä on ihan hirveästi nähtävää ja tutkittavaa. Nyt mentiin illalla, kun oli paikat jo menossa kiinni ja muutekin vain pari tuntia aikaa, ennen kuin piti lähteä Oxfordiin ruokkimaan kissat.
Hell Bunny kauppa. Onneksi mun lompakko oli mun siskolla, niin en ostanut kauppaa tyhjäksi.
OMNOM patsasheppa syö puun lehtiä :D Se oli iso. Mun sisko ylsi just ja just sitä kainaloon. Tuo Camden Town on ilmeisesti ollut aikoinaan hevoskärryjen varikko, ja siellä on ollut hevostallit. Nykyään siellä on edelleen ne vanhat ovet ja paljon hevospatsaita.
Oxfordissa taas. Yliopiston lehmä.
Kuvia Oxfordista. En tiedä oikeastaan mitä nämä on, mutta hienoja taloja on paljon. :)
Tämä kaveri ristittiin Oxfordin peltopingviiniksi, kun se kaukaa näytti aivan pingviiniltä. Harmaahaikara tuo ehkä oikeasti on.
Thamesin rannalla oli paljon asuntoveneitä ja usean katolla pötkötteli kissoja.
Tämä nosti tassua ja maukaisi kun mentiin ohi. :D
Harry Potter leffoista tuttu ikkuna, eli löysin siis Tylypahkan!
Tämä tässä on paikallinen opiskelija-asuntola.
Kaikkiaan reissu oli ihan loistava. Oxford on kyllä todella kaunis kaupunki. Suosittelen. Se on vain parin tunnin bussimatkan päässä Lontoosta ja kokonsa vuoksi sen ehtii jo päivässä nähdä aika hyvin. :)
Sitten se tärkein. Ostin sieltä tämän.
Lähettänyt Elvenpath klo 8/14/2014 04:33:00 ip. 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Hei vain taas. Tällä kertaa palaamme juurillemme ja puhumme käsitöistä. Olen suunnitellut sukat. Tein nämä jo noi vuosi sitten, mutta en o...
Normal is an illusion. 25-vuotias opettajaopiskelija Oulusta. Intohimona neulominen ja musiikki. Ethän kopioi kuviani ilman lupaa.
Teema: Mieletön malli. Sisällön tarjoaa Blogger.